
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	14.08.2026.
	
	Nr. RD-26-325-ir


	Par satiksmi pasākuma laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, ņemot vērā Rīgas valstspilsētas pašvaldības 04.08.2026. vadības uzdevumu Nr. RD-26-24-vu par pieņemšanas organizēšanu par godu Rīgas 825. jubilejai Mazajā ģildē:

1. Noteikt, ka 14.08.2026. no plkst. 8.00 līdz plkst. 20.00 tiks aizliegta transportlīdzekļu apstāšanās un stāvēšana (izņemot diplomātisko transportu) Meistaru ielas kreisajā pusē, posmā no Amatu ielas līdz Zirgu ielai, kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļautu vietu.

2. Par pasākuma organizēšanu atbilstoši savai kompetencei ir atbildīga Rīgas valstspilsētas pašvaldības aģentūras “Rīgas investīciju un tūrisma aģentūra” Starptautiskās sadarbības un mārketinga pārvaldes Starptautiskās sadarbības nodaļas galvenā projektu vadītāja Laura Frinberga-Tuklere (tālrunis 26140052, e-pasts: Laura.Frinberga@riga.lv).

3. Rīgas valstspilsētas pašvaldības policijai sadarbībā ar Valsts policijas Rīgas reģiona pārvaldi:

3.1. aizliegt transportlīdzekļu apstāšanos un stāvēšanu 1. punktā minētajā vietā un laikā (izņemot diplomātisko transportu), kā arī nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot atstātos transportlīdzekļus uz citu stāvēšanai atļautu vietu;

3.2. nodrošināt sabiedrisko kārtību pasākuma norises vietā norādītajā laikā.

4. Sabiedrībai ar ierobežotu atbildību “A.K.7” nodrošināt autoevakuatorus 1. punktā minētajā vietā un laikā pēc Rīgas valstspilsētas pašvaldības policijas pieprasījuma.

5. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas shēmu izstrādi un satiksmes organizācijas tehnisko līdzekļu izvietošanu.

6. Rīgas pašvaldības sabiedrībai ar ierobežotu atbildību “Rīgas satiksme” slēgt tās pārvaldījumā esošās autostāvvietas 1. punktā minētajā vietā norādītajā laikā.

7. Rīgas valstspilsētas pašvaldības Centrālās administrācijas Komunikācijas pārvaldei:

7.1. nodrošināt informācijas par izmaiņām transportlīdzekļu satiksmē pasākuma laikā publiskošanu Rīgas valstspilsētas pašvaldības komunikācijas kanālu resursos;

7.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.
	Rīgas pilsētas izpilddirektors 
	J.Lange

